Title: Metodický pokyn vedúceho Úradu vlády SR
Author: kovarova
Last saved by: juraj.pekar
Company: Úrad vlády Slovenskej republiky

N á v r h

UZNESENIE VLÁDY SLOVENSKEJ REPUBLIKY
č. ...
z ...

k návrhu na vydanie štátnych dlhopisov Slovenskej republiky v sume 
najmenej 1 mld. EUR v zahraničí za účelom krytia splátok istín štátneho dlhu z predchádzajúcich rokov splatných v roku 2004

Číslo materiálu: |
Predkladateľ: | podpredseda vlády a minister financií SR
Vláda
A.	berie na vedomie 
A.1.	návrh na vydanie štátnych dlhopisov SR Ministerstvom financií SR v sume najmenej  1 mld. EUR v zahraničí za účelom krytia splátok istín štátneho dlhu z predchádzajúcich rokov splatných v roku 2004 (ďalej len „vydanie štátnych dlhopisov“)
B.	súhlasí	
B.1.	s vydaním štátnych dlhopisov v súlade so zákonom č. 598/2003 Z. z. o štátnom rozpočte na rok 2004
C.	splnomocňuje
          podpredsedu vlády a ministra financií 
          a ako alternáta štátneho tajomníka Ministerstva financií SR
C.1.	na dojednanie a podpísanie dlhopisov, upisovacej zmluvy a akejkoľvek inej súvisiacej dokumentácie, týkajúcej sa zabezpečenia vydania štátnych dlhopisov a prípadných finančných a derivátových operácií súvisiacich s vydaním štátnych dlhopisov (ďalej len „dokumentácia“) a poverenie zahraničnej finančnej inštitúcie na činnosti súvisiace s vydaním štátnych dlhopisov

D.	ukladá
          ministrovi zahraničných vecí 
          a ako alternátovi štátnemu tajomníkovi Ministerstva zahraničných vecí SR, 
D.1.	vystaviť splnomocnenie pre podpredsedu vlády a ministra financií a ako alternáta štátneho tajomníka Ministerstva financií SR, na podpísanie dokumentácie, týkajúcej sa zabezpečenia vydania štátnych dlhopisov
	do 7 . mája 2004
podpredsedovi vlády a ministrovi spravodlivosti 
a ako alternátovi štátnej tajomníčke Ministerstva spravodlivosti SR

D.2.	vystaviť osvedčenie o právnej záväznosti dokumentácie, týkajúcej sa zabezpečenia vydania štátnych dlhopisov
	do dvoch dní odo dňa podpísania dokumentácie
ministrom, za ktorých podriadené organizácie, resp. subjekty môže vláda v roku 2004 prevziať štátne záruky
D.3.	zabezpečiť neporušenie podmienky čistého trhu (t. j. neoslovenie bankových domov za účelom získavania finančných zdrojov v zahraničí) subjektami, za ktoré v roku 2004 môže vláda prevziať záruky
	priebežne, až do ukončenia vydania štátnych dlhopisov.
Vykonajú:	podpredseda vlády a minister financií SR 
		alternát štátny tajomník MF SR 
podpredseda vlády a minister spravodlivosti SR
alternát štátna tajomníčka MS
		minister zahraničných vecí SR
alternát štátny tajomník MZV SR
ministri

Na vedomie:	guvernér Národnej banky Slovenska